text: Festival lyser Kolding op 
  07 december 2017 kl. 21.51
  I dag blev Kolding Light Festival skudt i gang. Både havnen, kirken og rådhuset får i aftentimerne et helt andet udseende.
  Torsdag blev de ellers ganske almindelige husvægge i Kolding centrum for en stund et lyskunstværk. Kolding Light Festival, Danmarks største lysfestival, skruede torsdag op for lampen og illuminerer Kolding i en ellers mørk og dunkel tid.
  Festivalen løber over tre dage – fra den 7. til den. 9 december. Meningen er at give de besøgende en ny og anderledes oplevelse af Kolding by.
  I år kan du blandt andet opleve, hvordan Skt. Nicolai Kirke bliver lyst op – både udvendig og indvendig. Indvendig er temaet 500-året for Martin Luthers reformation. Havnen lyser op med vandfontæner og laserlys.
  Lysfestivalen blev afholdt første gang i 2013. Lørdag aften klokken 21:10 slukkes lysene i Kolding med festfyrværkeri på Slotssøen.
  Du kan finde programmet her.
  